സൂം മീറ്റിങ്ങിനിരുന്ന അമ്മയെ വെടിവെച്ച് കൊലപ്പെടുത്തി രണ്ടുവയസുകാരന് ആയുധം സൂക്ഷിക്കാതിരുന്നതിന് പിതാവ് അറസ്റ്റില് വാഷിങ്ടണ്: സൂം മീറ്റിങ്ങിനിരിക്കുന്ന അമ്മയുടെ തലയ്ക്ക് നേരെ അബദ്ധത്തില് വെടിയുതിര്ത്ത് രണ്ട് വയസുകാരന്. സംഭവത്തില് കുട്ടിയുടെ പിതാവിനെ പോലീസ് അറസ്റ്റ് ചെയ്തു. കുട്ടിക്ക് എളുപ്പത്തില് കിട്ടുന്ന സ്ഥലത്ത് തോക്ക് സൂക്ഷിച്ചതിനാണ് പിതാവിനെ അറസ്റ്റ് ചെയ്തത്. തീര്ത്തും നിര്ഭാഗ്യകരമായ സംഭവം യുഎസിലെ ഫ്ളോറിഡയിലാണ് നടന്നത്. വിയോണ്ടര് അവേരിയെന്ന 22കാരനാണ് അറസ്റ്റിലായ പിതാവ്. മനഃപൂര്വമല്ലാത്ത നരഹത്യയ്ക്കും ആയുധം കൃത്യമായി സൂക്ഷിക്കാതിരുന്നതിനുമാണ് അവേരിക്കെതിരെ കേസെടുത്തത്. ഓഗസ്റ്റ് 11നായിരുന്നു കേസിനാസ്പദമായ സംഭവം. പൗ പട്രോള് എന്ന കുട്ടികളുടെ സീരിയലിന്റെ ചിത്രം പതിച്ച ബാഗിലാണ് അവേരി തോക്ക് സൂക്ഷിച്ചിരുന്നത്. ബാഗെടുത്ത കുട്ടി തോക്ക് കാണുകയും അതുപയോഗിച്ച് കളിക്കുകയും ചെയ്തു. ഇതിനിടെയാണ് സമീപത്ത് സുഹൃത്തുമായി സൂം മീറ്റിങ് നടത്തുകയായിരുന്ന അമ്മയെ വെടിയുതിര്ത്തത്. 21കാരിയായ ഷമായ ലൈന് തല്ക്ഷണം കൊല്ലപ്പെട്ടു. സൂം മീറ്റിങ്ങില് പങ്കെടുത്തുകൊണ്ടിരുന്ന സുഹൃത്ത് ഇത് കാണുകയും അടിയന്തിര നമ്ബരിലേക്ക് വിളിച്ച് അറിയിക്കുകയുമായിരുന്നു. സംഭവ സമയത്ത് കുട്ടിയുടെ പിതാവ് സ്ഥലത്തുണ്ടായിരുന്നില്ല. കുട്ടികള് അബദ്ധത്തില് വെടിയുതിര്ക്കുന്ന സംഭവം യുഎസില് ഇതാദ്യമല്ല. സമാനമായ നൂറിലധികം കേസുകളാണ് രാജ്യത്ത് പ്രതിവര്ഷം റിപ്പോര്ട്ട് ചെയ്തിട്ടുള്ളത്. ബാഗിനുള്ളില് നിന്ന് കിട്ടിയ തോക്കെടുത്ത് കളിച്ച രണ്ട് വയസുകാരന് അബദ്ധത്തില് സ്വയം വെടിവെച്ച് മരിച്ച സംഭവമുണ്ടായതും സെപ്റ്റംബര് അവസാനമാണ്. ടെക്സാസിലായിരുന്നു സംഭവം. ഇക്കൊല്ലം 114 മരണങ്ങള് ഇത്തരത്തില് റിപ്പോര്ട്ട് ചെയ്തു. 2015 മുതലുള്ള കണക്കനുസരിച്ച് പ്രായപൂര്ത്തിയാകാത്തവര് വെടിയുതിര്ത്ത് 879 മരണങ്ങള് സംഭവിച്ചിട്ടുണ്ടെന്നാണ് കണക്ക്.